**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/51-2/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2023. októberi ülésére**

**Tárgy** *Belsőellenőrzési feladatok ellátására megállapodás kötésének jóváhagyása, a Társulás 2024. évi belső ellenőrzési programja, időrendi táblázata, kockázatelemzése elfogadása, belső ellenőrrel megállapodás megkötése jóváhagyása*

**Tisztelt Társulási Tanács!**

Emlékeztetem Önöket arra, hogy Csanytelek, Felgyő és Tömörkény Községek önkormányzata képviselő-testülete a *belsőellenőrzés feladata ellátását átadta az Alsó- Tisza-menti Önkormányzati Társulásnak,* melynek Társulási Tanácsa több év óta munkakapcsolatban áll a vonatkozó központi jogszabályban előírt képesítéssel rendelkező *Sziveri-Gajdán Lejla belső ellenőrrel,* melyet *megállapodás formájában* szabályoz.

A belső ellenőr a 2024. évi belső ellenőrzését az alábbi jogszabályokban foglaltak figyelembevételével köteles végezni:

* az államháztartásról szóló 2011. évi CXCV. törvény (a továbbiakban: Áht.),
* az államháztartásról szóló törvény végrehajtásáról szóló 368/2011. (XII. 31.) Kormányrendelet (a továbbiakban: Ávr.),
* számvitelről szóló 2000. évi C. törvény (a továbbiakban: Sztv.), valamint
* a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (a továbbiakban: Bek.)

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) bekezdése értelmében a helyi önkormányzati költségvetési szerv esetén, a *belső ellenőrzési vezető,* *a tárgyévet követő érvre vonatkozó éves ellenőrzési tervét megküldi a jegyző* (vagy a Társulás által ellátott belső ellenőrzéssel érintett, önkormányzati költségvetési szerv esetén, a Társulás Elnöke) részére *minden év november 30. napjáig.*

A Társulásban résztvevő tagönkormányzatok közül Csongrád város önkormányzata kivételével (nem adta át a feladatot, de szintén Sziveri-Gajdán Lejla látja el azt), mind a 3 tagönkormányzat számára biztosított a kötelező feladat vonatkozó jogszabálynak megfelelő végrehajtása, amely a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben foglaltakon alapul.

Tájékoztatom Önöket arról is, hogy a 3 tagönkormányzat testülete a *belsőellenőr 2024. évre tervezett ellenőrzési tervét (programját) és annak ütemezését időrendi táblázatban,* valamint a *kockázati tényezőket, a stratégiai terv (2021.-2024. időszakra* vonatkozóan) határozatával jóváhagyta.

A ellenőrzési program tartalmazza a feladatellátás során 2024. évre kitűzött ellenőrzések számát és az ellenőrzés témáját, melyet 180.000.- Ft összegű vállalkozói díjért végez el a belső ellenőr. Ennek a díjnak anyagi fedezetét minden tagönkormányzat adott évi költségvetéséből fedezi akként, hogy az alkalmanként leszámlázott díj összegét véglegesen átadott pénzeszközként a Társulás javára átutalja, majd a Társulás számlájáról jut el a díj a vállalkozóhoz.

A tagönkormányzatok a Társulás Társulási Megállapodásában leszabályozott jogai és kötelezettségei között szerepel egy – egy témakör *előzetes véleményezési jog gyakorlása,* melynek megfelelve a tárgyi előterjesztés 1. mellékleteként a belső ellenőrrel kötendő *megállapodást* megküldése tagönkormányzatonként megtörtént, melynek aláírásával jön létre a megbízás.

**Tisztelt Társulási Tanács!**

Indítványozom a tárgyi előterjesztésben és a határozatban foglaltak változtatás nélküli jóváhagyását.

C s a n y t e l e k, 2023. október 16.

Tisztelettel:

……………………………………………

Kató Pálné

feladatellátó jegyző

**…/2023. (X. .. .) Atmöt határozat**

**Tárgy:** *Belsőellenőrzési feladatok ellátására megállapodás kötésének jóváhagyása, a Társulás 2024. évi belső ellenőrzési programja, időrendi táblázata, kockázatelemzése elfogadása, belső ellenőrrel megállapodás megkötése jóváhagyása*

**H a t á r o z a t i javaslat**

1.) Az Alsó- Tisza-menti Önkormányzati Társulás Társulási Tanácsa megtárgyalta és változtatás nélkül elfogadta a tárgyi előterjesztésben foglaltakat, melyet Csanytelek, Felgyő és Tömörkény községek önkormányzata testületei előzetesen véleményeztek és a **belsőellenőr 2024. évi feladata ellátására** (a tárgyi előterjesztéshez 1. mellékletként csatolt) **megállapodás megkötését kezdeményezi.**

2.) Rögzíti, hogy a belsőellenőrzés feladata ellátása anyagi fedezeteként mind a 3 tagönkormányzat nevében eljáró polgármester kötelezettséget vállalt az adott önkormányzat 2024. évi költségvetése terhére a belső ellenőr által almanként benyújtott 180.000.- Ft díjról kiállított számla összegének kiegyenlítésére, a Társulás javára véglegesen átadott kiegészítő támogatás nyújtása jogcímén.

3.) A Társulás Társulási Tanácsa a belső ellenőr által elkészített, a *Társulás 2024. évi belső ellenőrzési programját, annak időrendi táblázatát, a kockázatelemzést*  (változtatás nélkül) *jóváhagyta.*

Végrehajtás határideje: 2024. évi önkormányzati költségvetési időszak

Végrehajtásért felelős: betervezésért és a díj kiegyenlítéséért a település feladatellátó jegyzője

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Sziveri-Gajdán Lejla belső ellenőr
* Alsó- Tisza-menti Önkormányzati Társulás Társulási Tanácsa Elnöke és Tagjai
* Tóth Józsefné Adó- és Pénzügyi Iroda Vezetője
* Irattár