**Alsó- Tisza-menti Önkormányzati Társulás**

**Feladatellátójától**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz.

Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/8- 22/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2023. októberi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék alapító okiratának módosítása*

**Tisztelt Társulási Tanács!**

Tájékoztatom Önöket arról, hogy a pedagógusok új életpályájáról szóló 2023. évi LII. törvény (a továbbiakban: törvény) 4. § (1) bekezdése akként rendelkezik, hogy a nevelő-oktató munka, benne a(többek között) az *óvodai nevelés kizárólag a törvény szerinti köznevelési foglalkoztatotti jogviszonyban vagy munkaviszonyban nevelő-oktató munkát közvetlenül segítő munkakörben látható el.* A törvény 158. § (1) bekezdése ennek végrehajtására 2024. január 1. napját jelölte meg. Ennek értelmében jövő év január 1. napjától a tárgyi költségvetési szervnél alkalmazotti (addig közalkalmazotti jogviszony) átalakul egy új, köznevelési foglalkoztatotti jogviszonnyá.

Az *Alsó- Tisza-menti Többcélú Óvodák és Mini Bölcsődék* törzskönyvi nyilvántartásán a Magyar Államkincstár Csongrád-Csanád Vármegyei Igazgatósága által át kell vezettetni *az intézmény alapító okirata 5. pontjában bekövetkezett változást, amely az eddigi jogviszonyokat kiegészíti 5. ponttal, a fent írtak megjelenítésével.*

**Tisztelt Társulási Tanács!**

Kezdeményezem a tárgyi előterjesztés, annak határozati javaslata megvitatását, az alapító okiratot módosító és egységes szerkezetben kiadott csatolt változata változtatás nélküli elfogadását, az érintett Tagönkormányzatok vonatkozó előzetes véleménye figyelembe-vételét.

C s a n y t e l e k, 2023. október 20.

Tisztelettel:

…………………………………….

Kató Pálné feladatellátó jegyző

**…/2023. (X. .. .) Atmöt határozat**

**Tárgy:**  *Az Alsó- Tisza-menti Többcélú Óvodák és Mini Bölcsődék alapító okiratának módosítása*

**H a t á r o z a t i javaslat**

1. Az Alsó-Tisza-menti Önkormányzati Társulás Társulási Tanácsa megtárgyalta az Alsó- Tisza-menti Többcélú Óvodák és Mini Bölcsődék alapító okirata módosításáról szóló előterjesztésében foglaltakat, figyelembe-vette az érintett Tagönkormányzatok előzetes véleményét és ezen határozathoz 1. mellékletként csatolt módosító okiratot, 2. mellékletként csatolt egységes szerkezetbe foglalt alapító okiratot, melyet változtatás nélkül elfogadott.
2. A Társulás Társulási Tanácsa felhatalmazza a Társulás Társulási Tanácsa Elnökét a tárgyi határozat 1.) pontjában írt alapító okirat aláírására és a további szükséges intézkedések megtételére.
3. A Társulás Társulási Tanácsa felkéri a Társulás feladatellátó jegyzőjét, hogy a tárgyi dokumentumok Magyar Államkincstár Csongrád-Csanád Vármegyei Igazgatóságához nyújtsa be.

Végrehajtás határideje: lekésőbb 2023. május 31.

Végrehajtásért felelős: Erhard Gyula Társulás Társulási Tanácsa Elnöke (okiratok aláírásáért)

Kató Pálné feladatellátó jegyző (okiratok Igazgatósághoz való beküldéséért)

Beszámolás határideje: végrehajtást követő ülésen

Határozatról értesítést kap:

* Magyar Államikincstár Csongrád-Csanád Vármegyei Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyükön)
* Kató Pálné feladatellátó jegyző és általa
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Tóth Józsefné Adó- és Pénzügyi Iroda Vezetője (Helyben)
* Irattár